**Naturgeografi Ekskursion til lokaliteten Røjle Klint efterår 2024**

Som optakt til Klimafolkemødet i Middelfart skal vi på ekskursion til lokaliteten **Røjle Klint**. Klinten ligger ca. 10 km nordøst for Middelfart Gymnasium og HF. På parkeringspladsen på Kristiansmindevej er der et nyopført Naturrum (og et toilet), hvor nogle informationstavler fortæller om Røjle Klints historie.

**Hjemmefra:**

1. Hvad er en **klint**? Prøv at finde svaret vha. dernæst disse tre opslag på internettet: <https://ordnet.dk/ddo/ordbog?query=klint>, <https://da.wikipedia.org/wiki/Klint>, <https://denstoredanske.lex.dk/klint>. Skriv til sidst en kort definition på, hvad ordet klint betyder.
2. Hvad er en **ledeblok**? Læs det udleverede dokument om ledeblokke.
3. Hvordan genkender man ledeblokkene **rombeporfyr** og **kinnediabas**? Læs dokumentet om ledeblokke og følg med, når læreren viser eksempler på klassen. Tag billeder og noter.

**Ude på lokaliteten:**

1. Kig på informationstavlerne. Tag gerne billeder af dem, så I bedre kan huske teksten/tegningerne.
2. Gå i samlet flok med læreren forrest ad stien mod stranden. Når I kommer ind i indhegningen (hvor der nogle gange går køer), kan I gå op på toppen og nyde udsigten over Lillebælt. Hvad kan I se? Tag billeder og noter (ellers kan I måske ikke huske, hvad billederne viser). Mål med telefonerne hvor højt I står over havniveau. Skriv svaret ned i meter. Find nord og øst vha. kompasserne.
3. Gå i samlet flok med læreren forrest ned på stranden. Læg mærke til, hvordan sten og sand (dvs. forskellige kornstørrelser) er fordelt på stranden. Er der et mønster? Tag billeder og noter.
4. Begynd nu at kigge efter ledeblokke – særlige sten – på stranden, mens I går til foden af klinten.
5. Læreren fortæller kort om klintens lag. Tag billeder og noter.
6. Find stendugene frem – 2 pr. gruppe – og forsøg så at finde så mange af de viste stentyper som muligt. Find stenene og læg dem på dugen. Kig på deres kendetegn. Spørg læreren, hvis I er i tvivl.
7. Når læreren siger, tiden er gået, tager I billeder af de sten, I har lagt op på stendugene. Børst sandet af dugene og fold dem pænt sammen. Tag evt. nogle af stenene med tilbage til gymnasiet.
8. Tag evt. en vandprøve i en medbragt flaske.
9. Gå tilbage til parkeringspladsen og sæt kursen mod gymnasiet. Læg mærke til landskabets former.

**Efterbehandling på gymnasiet (i næste modul):**

1. Hvilke ledeblokke fandt I, og hvad fortæller de om klimaet i fortiden?
2. Hvorfor er der så mange forskellige stentyper på stranden ved Røjle Klint?
3. Hvad har Røjle Klint med klimaforandringer at gøre?
4. Hvad har Røjle Klint med Klimafolkemødet at gøre?
5. Hvordan bliver fremtidens klima i Danmark? <https://www.dmi.dk/klimaatlas>
6. Hvad vil der ske med Røjle Klint i fremtiden?

**Medbring / pakkeliste:**

* Mobiltelefoner til fotos, noter og højdemåling
* Stendug med ledeblokke (4 stk.) og stendug med forskellige stentyper (4 stk.)
* Kikkerter – så mange som muligt (der er to i økologiskabet i biologidepotet) – og kompasser
* Evt. pose / balje til sten, som ønskes nærstuderet på gymnasiet
* Evt. vandflaske til vandprøve (hvis saltholdigheden i Lillebælt skal bestemmes)